జితేష్ అంతపుర్కర్

జితేష్ అంతపుర్కర్  (జననం 30 డిసెంబర్ 1989)  మహారాష్ట్ర రాష్ట్రానికి చెందిన రాజకీయ నాయకుడు. ఆయన 2021 డెగ్లూర్ నియోజకవర్గంకు జరిగిన ఉపఎన్నికలో ఎమ్మెల్యేగా ఎన్నికయ్యాడు. 

రాజకీయ జీవితం 
జితేష్ అంతపుర్కర్ తన తండ్రి రావుసాహెబ్ అంతపుర్కర్ మరణాంతరం కాంగ్రెస్ పార్టీ ద్వారా రాజకీయాల్లోకి వచ్చి 2021లో డెగ్లూర్ నియోజకవర్గంకు జరిగిన ఉపఎన్నికలో కాంగ్రెస్ అభ్యర్థిగా పోటీ చేసి తన సమీప ప్రత్యర్థి బిజెపి అభ్యర్థి సుభాష్ పిరాజీ సబ్నేపై 41933 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. 

జితేష్ అంతపుర్కర్ మహారాష్ట్ర శాసనమండలి ఎన్నికల్లో క్రాస్ ఓటింగ్ చేసినందుకు గాను 30 ఆగస్టు 2024న కాంగ్రెస్ పార్టీ నుంచి బహిష్కరించబడ్డాడు. ఆయన 31 ఆగష్టు 2024న ఉపముఖ్యమంత్రి దేవేంద్ర ఫడ్నవిస్ సమక్షంలో భారతీయ జనతా పార్టీలో చేరాడు.

జితేష్ అంతపుర్కర్ 2024 మహారాష్ట్ర శాసనసభ ఎన్నికలలో బీజేపీ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి నివృత్తి కాంబ్లేపై 42,999 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికయ్యాడు.

మూలాలు

వర్గం:1989 జననాలు
వర్గం:మహారాష్ట్ర శాసన సభ్యులు
వర్గం:మహారాష్ట్ర వ్యక్తులు
వర్గం:భారతీయ జనతా పార్టీ రాజకీయ నాయకులు
వర్గం:2024 మహారాష్ట్ర శాసనసభ్యులు